Broj: 20 Su-405/2017

Požega, 31. listopada 2017.

Predsjednik Općinskog suda u Požegi, na temelju članka 31. stavak 1. Zakona o sudovima (Narodne novine broj 28/13, 33/15, 82/15 i 82/16), a u vezi s člankom 46. Zakona o održivom gospodarenju otpadom (Narodne novine broj 94/13 i 73/17), donosi

ODLUKU

O IMENOVANJU POVJERENIKA ZA OTPAD

Članak 1.

Ovom odlukom imenuju se povjerenik za otpad i zamjenik povjerenika u Općinskom sudu u Požegi i to:

1. Josip Paškvan, administrativni referent - upisničar, kao povjerenik za otpad
2. Zlatko Balandin, voditelj pomoćno tehničkih poslova, kao zamjenik povjerenika koji će u slučaju spriječenosti povjerenika izvršavati njegove obveze.

Članak 2.

Povjerenik za otpad je dužan:

* nadzirati provedbu propisa o gospodarenju otpadom, utvrđivati nedostatke i obavještavati odgovornu osobu u pravnoj osobi koja je proizvođač otpada o utvrđenim nedostatcima,
* organizirati provedbu propisa o otpadu kod pravne osobe na odgovarajući način,
* savjetovati odgovornu osobu u pravnoj osobi u svim pitanjima gospodarenja otpadom koja se tiče pravne osobe.

Članak 3.

Ova odluka stupa na snagu danom donošenja, a objavit će se na web stranici i oglasnoj ploči Općinskog suda u Požegi.

Predsjednik suda:

Damir Ronko

Dostaviti:

1. Josip Paškvan, ovdje
2. Zlatko Balandin, ovdje
3. Hrvatska agencija za okoliš i prirodu
4. Oglasna ploča suda
5. web stranica suda
6. Osobni očevidnik, ovdje